E E L N Õ U

NARVA LINNAVALITSUS
K O R R A L D U S


Narva			                    	 	                  	                   .06.2022.a nr _____ -k

Avaliku ürituse „Narva Energiajooks“ loa taotluse rahuldamine

1. Asjaolud ja menetluse käik
MTÜ Spordiürituste Korraldamise Klubi  esitas Narva Linnavalitsusele avaliku ürituse loa taotluse. MTÜ Spordiürituste Korraldamise Klubi  kavandab läbi viia 11.06.2022 kell 09.00-16.00 avaliku ürituse „Narva Energiajooks“. Ürituse raames toimuvad spordivõistlused. Üritusel osalejate eeldatav arv on kuni 5000 inimest. 

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

3.    Otsus
3.1. Rahuldada MTÜ Spordiürituste Korraldamise Klubi taotlus avaliku ürituse „Narva Energiajooks“ läbiviimseks.
3.2. Jooksu marsruudiks on Püškini tänav – Raja tänav – Jõe tänav – Pargi tänav – Jõesuu tänav – Mätta tänav – Jalgratta tee – Äkkeküla tee – Rahu tänav – Kangelaste prospekt – Daumani tänav – Puškin tänav – Pilve tänav – Jõesuu tänav – Sepa tänav – Hariduse tänav – Pimeaia tänav – Kraav tänav – Vestervalli tänav – Sadama tee – Jõe tänav – Raja tänav – Puškini tänav – Grafovi tänav – 1.Mai tänav – Juhkentali tänav – Raudsilla tänav – Kalda tänav – Gerassimovi tänav – Joala tänav – Kreenholmi tänav – Gerassimovi tänav – Joala tänav – Raudtee tänav – Raudsilla tänav – Juhkentali tänav – 1.Mai tänav – Grafovi tänav – Puškini tänav.
3.3. Avaliku ürituse korraldajaks on MTÜ Spordiürituste Korraldamise Klubi, reg.kood 80140548, Juhkentali 12, Tallinn.
3.4. Avalik üritus toimub 11.06.2022 kell 09.00-16.00.
3.5. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 16 „Narva linna heakorra eeskiri” kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

